Dagen starter køligt med frost flere steder i det nordjyske. Der er blandt andet registreret minusgrader i Tylstrup, Aalborg og Aars, hvor temperaturen sneg sig ned på -3,9 tidligt i morges. Vi skal dog ikke langt op ad morgenen, før temperaturerne igen kommer over frysepunktet. Temperaturerne vil nå op omkring 9-10, grader, og hvis man finder en plads i solen, vil det føles varmt. Dagen vil desuden være præget af tørvejr med mulighed for sol flere steder. Særligt ved kysten hvor pålandsvinden dog vil få temperaturerne til at føles lidt koldere end ellers.

Opsummering:
Torsdagsvejret bliver præget af vekslende skydække med mulighed for sol